text: Rockfestival er god for sammenholdet
  20 maj 2016 kl. 17.09
  I dag åbner festivallen Fanø Rocker. Mange frivillige er med og det er rigtig godt for beboerne på øen.
  Selvom Fanøs fremtid ikke står og falder med festivallen, så er den med til at få et lille samfund til at fungere.
  Mange af beboerne får mere sammenhold gennem festival-arbejdet og det vigtigt, mener landets eneste professor i turisme, som selv bor på Fanø.
  -Som frivillige går man ind og yder et bidrag, og man bliver givet et ansvar og det er vigtigt, siger Janne Liburd, der er professor i turisme på SDU.
  Se indslaget om de frivillige i videoen øverst.
  Fanø Rocker bliver afholdt fredag og lørdag og får bl.a. besøg af Duné og Savage Rose.
  